Rikunarita-ORG/Wikinium huggingface dataset:
# 抗日戰爭

1940年日本軍響中國大陸嘅佔領區
**抗日戰爭**（粵拼：kong3 jat6 zin3 zang1），又叫做**日本侵華戰爭**（中立用語同日方稱**中日戰爭**），係指響1937年7月7號至1945年9月2號，由大日本帝國入侵中華民國而引起嘅戰爭，主戰場響中國大陸，開始時間早過第二次世界大戰歐洲戰事。之後日本辣㷫埋美國，中華民國向埋意大利王國同納粹德國宣戰，多咗同盟國支援，而美國喺日本嘅廣島同長崎各掟一粒原子彈，逼到日本無條件投降，就贏咗呢場仗。

## 後續問題

### 政治引申

* 抗日神劇
* 反日情緒
* 精神日本人
# 手指

人嘅手指
**手指**係人或者一啲動物（比如猿）手上嘅指頭。人嘅手指雖然非常靈活，但亦非常纖細，原因係活動手指嘅肌肉唔喺手指，而係喺下臂，呢啲肌肉通過長嘅腱來控制手指嘅運動。有時活動手指可以喺手背上見到呢啲腱。只有手指公嘅屈肌同埋旋肌喺隻手入面。

手指入面嘅骨被稱為指骨。手指公有兩條指骨，其它手指有三條指骨。人嘅五隻手指嘅名分別係：

1. 手指公
2. 食指
3. 中指
4. 無名指
5. 手指尾

## 睇埋

* 腳趾
# 國學

**國學**，狹義係指以儒學為主體嘅中華傳統文化同學術；廣義係指中國古代同現代嘅文化同埋學術，涉及嘅範疇包括歷史、思想、哲學、地理、政治、經濟同書畫、音樂、術數、醫學、星相、建築等。

## 國學家

國學家係專門從事國學研究領域嘅專家。20世紀中國著名嘅國學家有：

* 章太炎
* 王國維

## 出面網頁

* 中國國學網
# 反攻大陸

響臺灣街頭見到嘅反攻大陸標語
**反攻大陸**，又叫**光復大陸**、**反共復國**，係中華民國政府喺1949年播遷臺灣後到1990年代之前嘅軍事行動同政治主張，即係反攻第二次國共內戰後俾中國共產黨統治嘅中國大陸。

喺蔣中正同嚴家淦擔任中華民國總統嗰陣，反攻大陸係中華民國喺臺灣嘅重要國策之一。1970年代後，隨住臺灣同中國大陸嘅兩岸情勢減緩同國際情勢改變，反攻大陸嘅熱度逐漸消退。1980年6月，總統兼中國國民黨主席蔣經國提出「三民主義統一中國」嘅主張，以取代前總統蔣中正同嚴家淦時期嘅「反共復國」同埋「反攻大陸」嘅國策，而且順利成為中國國民黨第十二次全國代表大會嘅政治綱領。之後由三民主義統一中國大同盟等組織嘅具體落實。

1988年，蔣經國死咗之後由李登輝繼任總統，佢喺1991年開始廢除動員戡亂時期臨時條款、解散萬年國會，令臺灣邁向民主化階段。1996年3月23號，史上第一次正副總統選舉由人民投票。

## 睇埋

* 統一中國
* 一個中國
* 兩個中國
* 臺灣問題
* 解放臺灣
# 直轄市 (中華人民共和國)

| 中華人民共和國政區分級 |
| --- |
| 省級 |
| 省 |
| 自治區 |
| 直轄市 |
| 特別行政區 |
| 地級 |
| 地級市 |
| （包括副省級市） |
| 自治州 |
| 盟 |
| 縣級 |
| 縣 |
| 自治縣 |
| 縣級市 |
| （包括副地級市） |
| 市轄區 |
| 旗 |
| 自治旗 |
| 鄉級 |
| 鄉 |
| 民族鄉 |
| 鎮 |
| 街道 |
| 蘇木 |
| 民族蘇木 |
| 縣轄區 |

**直轄市**（粵拼：zik6 hat6 si5）係中華人民共和國同省同級嘅省級政區，係呢國地位最高嘅城市。家下有4個市係直轄市：北京、上海、重慶、天津。呢啲直轄市下面所轄嘅都係啲市轄區、縣，其中重慶有啲縣係自治縣。

一般來講，直轄市嘅面積、人口都細過省嘅，不過之中最大嘅重慶，佢嘅面積就相當大，相當係縮細咗嘅省噉。而攞呢啲省嘅下級地方（地級政區）同直轄市比時，往往人口唔夠直轄市多嘅。

| 正式名 | 拼音（粵、普） | 簡稱（粵、普拼音） | 政府駐地 | 面積 | 人口 |
| --- | --- | --- | --- | --- | --- |
| 北京市 | Bak1 ging1 si5、Běijīng Shì | 京（Ging1、Jīng） | 東城區 | 16,808km² | 19,612,368人（2010年） |
| 天津市 | Tin1 zeon1 si5、Tiānjīn Shì | 津（Zeon1、Jīn） | 和平區 | 11,920km² | 12,938,224人（2010年） |
| 上海市 | Soeng6 hoi2 si5、Shànghǎi Shì | 滬（Wu6、Hù） | 黃浦區 | 6,341km² | 23,019,148人（2010年） |
| 重慶市 | Cung4 hing3 si5、Chóngqìng Shì | 渝（Jyu4、Yú） | 渝中區 | 82,300km² | 28,846,170人（2010年） |
# 槐

| How to read a taxobox**槐** |
| --- |
|   |
| **物種分類** |
|

|  |  |
| --- | --- |
| 域(Domain): | 真核域 Eukarya  |
| 界 | 植物界 Plantae  |
| 門 | 被子植物門 Magnoliophyta  |
| 綱 | 雙子葉植物綱 Magnoliopsida  |
| 目 | 豆目 Fabales  |
| 科 | 豆科 Fabaceae  |
| 亞科 | 蝶形花亞科 Faboideae  |
| 族 (*tribus*): | 槐族 Sophoreae  |
| 屬 | 槐屬 *Styphnolobium*  |
| 種 | **龍爪槐 *S. japonicum  |

 |
| 二元學名 |
| Styphnolobium japonicum L. |

**槐**，樹一種，落葉喬木，原生喺中國，生物分類歸豆科，蝶形花亞科槐屬。亦引到日本、歐洲、南美洲、北美洲。中國華北地區、黃土高原尤其多。有園藝變種**龍爪槐**。

現代生物分類將槐屬同苦參屬分開，而塊就喺槐屬。呢兩種分別，就在於有無根瘤菌，呢種菌喺根部固氮。而槐屬就無。

佢生到十到廿米高，樹冠平均散開。佢啲木夠硬，棕色，啱用來起塔。佢亦有藥用。

出名有罪槐，大明皇帝朱由檢，喺清兵入關之際，喺處弔頸自殺，今下喺北京公園入便。

## 名

拉丁學名**Styphnolobium japonicum**。好似話日本來咁，但佢原生中國。

## 樣

植株高25m，樹皮暗啡色，有打掂嘅裂紋。枝綠，冇毛。

## 用途

植株可以用嚟做庭院用樹同公園植株，亦可以攞嚟做行道樹同盆景。

## 攷

## 出面網頁

* 龍爪槐 認識植物
* 龙爪槐 中华人民共和国农业部
# 後趙

**後趙**，係五胡十六國時期由羯立嘅一國，319年由石勒立國，351年由石祗亡國，畀冉魏滅。

## 後趙君主一覽

唔計追尊嗰啲。

| 廟號 | 諡號／稱號 | 名 | 在位時間 | 簡介 |
| --- | --- | --- | --- | --- |
| 高祖 | 明皇帝 | 石勒 | 319年－333年 | 起初係前趙嘅將軍。319年自立做趙王。329年滅前趙。330年稱帝。在位期間，有「石勒聽書」嘅事蹟流傳後世。 |
|  | 海陽王 | 石弘 | 333年－334年 | 石勒個仔。334年畀石虎廢咗做海陽王。 |
| 太祖 | 武皇帝 | 石虎 | 334年－349年 | 趙明帝石勒嘅侄哥。 |
|  |  | 石世 | 349年 | 石虎嘅仔。繼位冇耐就畀石遵奪位。 |
|  |  | 石遵 | 349年 | 石世阿哥。畀石閔（冉閔）殺害。 |
|  |  | 石鑒 | 349年－350年 | 石遵、石世阿哥。畀冉閔殺害。 |
|  |  | 石祗 | 350年－351年 | 石鑒細佬。350年石祗聽到冉閔殺咗石鑒之後，自立為皇帝，之後改稱趙王。之後畀劉顯殺害，後趙滅亡。之後劉顯亦都畀冉閔消滅。 |
# 靖難之變

**靖難之變**係大明初年發生嘅一場政變。建文元年（1399年），燕王朱棣不滿明惠帝朱允炆嘅削藩政策，用「清君側，靖內難」做藉口起兵發動政變，想推翻佢，最後響建文四年（1402年）成功攻陷應天府，惠帝失蹤，朱棣登位做咗明成祖。

## 背景

明太祖朱元璋為咗鞏固自己同子孫嘅統治，就封咗宗室二十幾人做藩王，駐守全國各地。呢啲藩王雖然冇封地嘅管治權，但係有自己嘅護衛軍隊，少嘅有三千人，多嘅有成一萬九千人，而駐守北方邊境嘅晉王、燕王同寧王嘅軍權仲大。

明太祖嘅太子朱標早死，太孫朱允炆係啲藩王嘅後輩，佢一早就覺得啲藩王可能會對佢構成威脅，所以就想削藩。

洪武三十一年（1398年）明太祖去世，朱允炆以皇太孫繼位，就係明惠帝。佢聽咗齊泰同黃子澄嘅建議開始削藩，之後就削咗周王、齊王、湘王、代王同岷王五位藩王。

## 經過

燕王朱棣覺得朝廷會削埋佢，喺謀士姚廣孝嘅策劃下，喺建文元年七月響北平起兵造反，話惠帝身邊嘅齊泰同黃子澄係奸臣，要鏟除佢哋，叫自己起兵做「靖難」，朱棣好快就控制咗北平附近地區，兵力增至幾萬人。

朝廷派65歲老將耿炳文率兵30萬北上討伐。耿炳文嘅先頭部隊13萬人喺初期戰事度唔夠燕軍打，朝廷搵李景隆取代耿炳文打燕軍，又增兵到50萬人，但係李景隆輸得仲慘。朱棣喺呢段時間突襲寧王所在嘅大寧（喺今日嘅內蒙古寧城），挾持咗寧王朱權，控制埋佢嘅軍隊，軍力變得更強。

建文二年四月，燕軍喺白溝河打敗咗李景隆嘅60萬大軍，之後燕軍去到濟南，畀守城嘅盛庸同鐵鉉擋住，燕軍攻唔陷濟南。朝廷撤換咗李景隆，封盛庸做平燕將軍。十二月盛庸喺東昌大破燕軍，燕軍損失咗幾萬人同大將張玉。建文三年三月，燕軍喺夾河大敗盛庸，之後燕軍又多次打贏中央軍。

由於惠帝曾經講過「毋使朕負殺叔父之名」，因此中央軍同燕軍打仗嗰陣有所顧忌。喺夾河之戰嗰陣，朱棣同十幾個騎兵喺夜晚響敵軍營地附近露宿，天光嗰陣發覺畀中央軍包圍咗，朱棣就咁騎馬穿過敵軍營地走出去，啲中央軍一箭都唔敢射，就咁畀佢走咗去。

建文三年冬天嗰陣，有不滿朝廷嘅宦官投靠朱棣，話畀佢知京城守備空虛，朱棣於是帶兵南下，繞過咗盛庸軍，直指南京。建文四年四月，中央軍徐輝祖等部隊喺齊眉山擊敗燕軍，朝廷以為燕軍已經撤退，調徐輝祖返京城，搞到前線嘅中央軍弱咗，跟住燕軍喺靈壁大破中央軍，大量中央軍投降。五月燕軍打敗咗防守淮河南岸嘅盛庸，去到長江北岸。六月有水師向燕軍投降，燕軍渡過長江，谷王朱橞同李景隆開南京城門畀燕軍入城，皇宮起火，惠帝失咗蹤，朱棣坐上皇帝位，就係明成祖。

## 參考
# 朱由檢

|  |  |  |  |
| --- | --- | --- | --- |
|

|  |  |  |
| --- | --- | --- |
|  | 朱由檢  |  |

 |
| 統治 |
| 崗位 | 中國皇帝、Imperial prince  |
| 明細 |
| 姓名原文 | 朱由檢 |
| 出世日 | 1611年2月6號  |
| 出世地 | 北京  |
| 死亡日 | 1644年4月25號  |
| 死亡地 | 景山公園  |
| 死因 | 吊頸  |
| 國籍 | 大明  |
| 職業 | 君主  |
| 配偶 | 周皇后、Noble Consort Yuan、Tian Xiuying、Ladies of Qingxia、Q135109896  |
| 仔女 | 長平公主、Princess Kunyi、Princess Zhaoren、Zhu Cilang、Prince Daoliang、Zhu Cizhao、Zhu Cijiong、Zhu Cixuan、Zhu Cihuan、Zhu Cican  |
| 家族 | House of Zhu  |
| 阿爸 | 朱常洛  |
| 阿媽 | Empress Dowager Xiaochun  |
| 兄弟姊妹 | Princess Suiping、Princess Daowen、Daoyi、Princess Huaishu、Zhu Huiweng、Zhu Huiwan、Zhu Huitai、Zhu Huiheng、Zhu Huichang、Princess Le An、Princess Ningde、朱由校、Zhu Youxu、Zhu You、Zhu Youji, Prince Qisi、Zhu Youmo, Prince Huaihui、Zhu Youjian  |
| 簽名 |  |
| [改維基數據] |
| * 睇
* 傾
* 改
 |

**朱由檢**（1611年2月6號—1644年4月25號）係大明第十七任皇帝，1627年到1644年在位。跟廟號叫**思宗**、**毅宗**、**威宗**、**懷宗**，因為年號係崇禎，又叫**崇禎皇帝**。

## 生平

朱由檢係前一任皇帝明熹宗朱由校嘅細佬，再前一任皇帝明光宗朱常洛嘅五仔。明熹宗封朱由檢做信王。1627年明熹宗過身，由於佢冇在生嘅皇子，就由朱由檢繼位。

朱由檢登基冇耐，就將魏忠賢迫到自殺死咗。

崇禎二年（1629年），東江鎮總兵毛文龍畀揸住尚方寶劍嘅袁崇煥殺咗。同年十二月，朱由檢下令逮捕袁崇煥。1630年，袁崇煥被處決。

朱由檢一生勤於政事、唔沉迷女色，依照流傳至今日嘅所謂史學觀點或眾多史學家嘅觀點，崇禎生性多疑、剛愎自用，唔單止枉殺袁崇煥，重成為大明王朝嘅亡國之君。但實質上話崇禎乃明朝亡國之君係對呢位十七八歲登基、自登基以來消滅閹黨、一生勤政憂國憂民、唯人才是用嘅皇帝極不公平嘅說法，崇禎登基之時面對嘅係一個已經氣數已盡嘅皇朝，明朝實質更應該係亡於萬曆皇帝同天啟皇帝，而且崇禎面對嘅唔單係內憂外患、仲有連年天災、朝廷腐敗、東林黨掌權卻唔做嘢只係識日日爭權奪利，面對如此腐爛嘅現實，年輕嘅崇禎也沒有力挽狂瀾嘅能力，崇禎自殺時先得33周歲。

朱由檢在位期間，北方發生大旱災。1629年，李自成喺西北地方起事反明。本來明朝對住後金嘅侵擾已經頭都大，再加埋啲農民軍，明朝嘅軍力用嚟應付兩邊就更加攤薄。1642年，洪承疇畀清兵俘虜（後金喺1636年改名叫「大清」）。1644年正月，李自成喺西安稱帝，國號「大順」，之後大順軍向北京進攻，三月中迫近北京，崇禎多次同內閣商議南遷首都至南京，但群臣皆無人出來擔當，使得南遷計畫失敗。崇禎又計畫要在山海關駐守嘅吳三桂進京勤王，被內閣大臣由於害怕因放棄山海關而被秋後算賬而拒絕下達聖諭，足足拖了三個月得到自己唔會擔責嘅情況下先下達聖諭傳吳三桂，但為時已晚。吳三桂帶兵進京勤王，明知李自成已逼近北京，但佢一路上不緊不慢，間中仲閲下兵，到佢嘅軍隊行到河北之時，李自成已攻入北京，三月十九日，朱由檢喺當時嘅萬壽山又叫煤山上吊自殺。

## 身後

朱由檢過身之後，仲擁護明朝嘅官員擁立福王朱由崧喺南京登基做南明第一位皇帝。南明為朱由檢上廟號思宗，之後改為毅宗、威宗。大清朝廷追謚守道敬儉寬文襄武體仁致孝莊烈愍皇帝（曾上廟號懷宗，但後來廢咗），明安宗朱由崧上謚號紹天繹道剛明恪儉揆文奮武敦仁懋孝烈皇帝。

順治十六年十一月，清世祖政府以「興朝諡前代之君，禮不稱宗」為理由，廢咗懷宗廟號，改諡莊烈愍皇帝，因而大清史書多數簡稱佢做**明莊烈帝**或者**明愍帝**。

## 家庭

### 兄弟

1. 熹宗朱由校
2. 簡懷王朱由㰒
3. 齊思王朱由楫
4. 懷惠王朱由模
5. 湘懷王朱由栩
6. 惠昭王朱由橏

### 仔女

#### 仔

1. 獻愍太子朱慈烺，母孝節烈皇后周氏，崇禎二年（1629年）二月初四出世，李自成敗退時唔知去咗邊。
2. 懷隱王朱慈烜，母孝節烈皇后周氏，崇禎二年十二月初三出世，好快就死咗，崇禎三年二月初二叫禮部定諡號追封，崇禎五年正月二十二葬喺翠微山之原。
3. 定哀王朱慈炯，母孝節烈皇后周氏，1644年唔知去咗邊。
4. 永悼王朱慈炤，母恭淑端惠靜懷皇貴妃田氏，1644年唔知去咗邊。
5. 悼靈王朱慈煥（1633年－1637年），母恭淑端惠靜懷皇貴妃田氏，崇禎帝第五個仔。民間講嘅「朱三太子」，就係將朱慈煥誤當係朱慈炯，傳言佢重未死，所以清兵入關之後，好多人假借佢嘅名義起事，意圖反清復明，造成清政府嘅統治難題。
6. 悼懷王朱慈燦，母恭淑端惠靜懷皇貴妃田氏，崇禎十年出世，崇禎十二年三月二十七號死，追封悼懷王，同年九月十六號葬翠微山之原。
7. 悼良王，母恭淑端惠靜懷皇貴妃田氏，三歲殤。

## 註

## 參考

## 出面網頁

* 郭沫若：甲申三百年祭
* 傅增湘：wikisource:zh:甲申三百年紀念碑
* 周同：被瘟疫滅亡的明朝
* 華瑋：〈誰是主角？誰在觀看？──論清代戲曲中的崇禎之死〉。
# 阮儀三

**阮儀三**（粵拼：jyun5 ji4 saam1，蘇州話拼音：nyioe231 nyi223 se44；1934年11月21號— ），江蘇蘇州人，祖籍揚州，同濟大學建築與城市規劃學院教授、國家歷史文化名城研究中心主任、全國歷史文化名城保護專家委員會委員、歷史文化名城學術委員會副主任、古城鎮保護專家。師承園林大師陳從周。

佢帶領嘅團隊曾經保護過山西平遙、江蘇周庄等唔少中國古城鎮，所以佢亦被稱作「中國世遺之父」、「古城衛士」、「古城保護神」。

## 生平

* 1934年11月21號喺蘇州出世。
* 1951年到1956年喺中國人民解放軍海軍部隊服役。
* 1956年9月考入同濟大學，之後師從陳從周。
* 1961年7月留校任教。
* 1980年代以來從事古村鎮調查、保護同發展規劃工作。
* 2006年6月9號，成立上海阮儀三城市遺產保護基金會。
* 2014年3月29號，攞到美國聖母院大學頒嘅Henry Hope Reed Award，成為第一個攞呢個獎嘅亞洲學者。

## 功績

阮儀三同佢帶嘅團隊保護同規劃咗唔少古城鎮、歷史街區，包括：

* 山西平遙古城（入選世界歷史文化遺產）
* 雲南麗江古城（入選世界歷史文化遺產）
* 京杭大運河（入選世界歷史文化遺產；攞國際規劃師協會（ISOCARP）第二届傑出成就獎）
* 江南古鎮（周庄、同里、甪luk6直、南潯、烏鎮、西塘等12個鎮；攞亞太地區文化遺產保護傑出成就獎）
* 蘇州平江歷史街區（攞亞太地區文化遺產保護榮譽獎）
* 山東新城鎮（攞2011年度山東省優秀村鎮規劃設計二等獎）
* 揚州古城
* 上海北外灘
* 福建三坊七巷、永寧古衞城

刀下留城救平遙
1980年，阮儀三來山西平遙考察，見到城牆拆緊。於是同平遙縣政府提議，要佢哋即刻停止「建設性破壞」工程。之後，阮儀三重新編製《平遙縣城總體規劃》，重去北京同全國政協委員傾呢劑嘢。卒之喺下半年爭取到文化部撥款七萬文，愛來恢復古城牆。

1997年，平遙古城被率先列為世界文化遺產，阮儀三「刀下留城救平遙」亦成咗文保史上嘅一段佳話，佢重被人稱作「中國世遺之父」。

## 著作

* 《遺珠拾粹:中國古城古鎮古村踏察》
* 《古城筆記》
* 《江南古典私家園林》
* 《從上海到澳門:同濟大學城市遺產保護與規劃創新典型案例》
* 《上海石庫門》
* 《中國江南水鄉古鎮》
* 《中國歷史文化名城系列》嘅《周庄》、《西塘》、《烏鎮》、《同里》、《南潯》、《天津》、《常熟》、《韓城》、《甪直》、《濮陽》、《拉薩》等

## 攷
# 國際貨幣基金組織

國際貨幣基金組織總部
**國際貨幣基金組織**（英文：**International Monetary Fund**，簡稱**IMF**）係世界性金融機構，職能係監察貨幣匯率同各國貿易狀況、提供技術同資金協助，確保全球金融制度可以正常運行。呢個組織響1945年12月27號創立，由聯合國做搞手，總部響美國華盛頓特區，而家有188個會員國。

## 功能

國際貨幣基金理事會 (1999年)
根據國際貨幣基金（IMF）自己講，佢嘅工作係通過畀政策建議同資金畀成員國，推動全球經濟增長同經濟穩定。佢仲同發展中國家一齊搞，幫佢哋達到宏觀經濟穩定同減少貧窮。 理由係私人國際資本市場唔夠完善，好多國家入唔到金融市場。呢啲市場缺陷，加上國際收支融資，畀咗官方融資嘅正當性，無呢啲融資，好多國家只能靠一啲會搞亂經濟嘅措施去調整大額外部支付失衡。 IMF 提供咗其他融資來源，例如減貧與增長基金。
IMF 成立時有三個主要功能：
監管國家之間嘅固定匯率安排， 幫各國政府管理匯率，畀佢哋可以專注經濟增長， 同
提供短期資金去幫手解決國際收支問題， 阻止國際經濟危機擴散。
喺大蕭條同二戰後修補國際經濟嘅碎片， 仲提供資金投資畀經濟增長同項目，例如基礎設施。
1971年之後嘅浮動匯率根本改變咗 IMF 嘅角色。佢轉去審查同 IMF 貸款協議國家嘅經濟政策，睇吓資金短缺係咪因為經濟波動定係政策問題。IMF 仲研究咗啲咩政府政策可以確保經濟復甦。 IMF 特別關注防止金融危機，例如1982年墨西哥、1987年巴西、1997年亞洲金融危機同1998年俄羅斯金融危機，擴散到威脅整個全球金融同貨幣系統。挑戰係要推廣同實施政策，減少新興市場國家（特別係中收入國家，容易畀大規模資本外流搞亂）嘅危機頻率。 佢哋唔再淨係監管匯率，而係監察成員國嘅整體宏觀經濟表現。角色變得更活躍，因為 IMF 而家管理經濟政策，而唔係淨係匯率。
另外，IMF 喺佢嘅條件性政策下同借款同貸款談判條件， 呢個係1950年代確立嘅。 低收入國家可以用優惠條件借錢，即係有一段時間唔使畀利息，通過延長信貸融資（ECF）、備用信貸融資（SCF）同快速信貸融資（RCF）。非優惠貸款（有利息）主要通過備用安排（SBA）、靈活信貸額（FCL）、預防同流動性額（PLL）同延長基金融資提供。IMF 通過快速融資工具（RFI）畀有緊急國際收支需要嘅成員國提供緊急援助。

## 監察全球經濟

國際貨幣基金（IMF）有任務要監察國際貨幣同金融系統，仲要睇實佢成員國嘅經濟同金融政策。 要估得準，佢要一啲參與式監察。用成員國嘅數據去估市場規模同經濟事實，呢啲數據可以畀其他成員國分享同核實。呢種透明度係想方便國際合作同貿易。 自從1970年代初布雷頓森林體系嘅固定匯率完蛋後，監察多數靠程序改變進化，而唔係用新嘅義務。
IMF 通常會分析每個成員國嘅經濟同金融政策適唔適合做到有秩序嘅經濟增長，仲會評估呢啲政策對其他國家同全球經濟有咩後果。 例如，IMF 喺2009至2019年間喺個別國家，例如亞美尼亞同白俄羅斯，扮演咗重要角色，提供財政支持去穩定融資。 IMF 好關注一個政體嘅最大可持續債務水平，2011年IMF經濟學家定咗係120%。 真係喺呢個數字，希臘政府債務危機喺2010年爆發。

IMF 數據發布系統參與者：  用SDDS嘅IMF成員   用GDDS嘅IMF成員   IMF成員，唔用任何DDS系統   非IMF實體用SDDS   非IMF實體用GDDS   同IMF無互動
1995年，國際貨幣基金開始搞數據發布標準，想引導成員國向公眾發布經濟同金融數據。國際貨幣同金融委員會（IMFC）認可咗呢啲發布標準嘅指引，分咗兩級：一般數據發布系統（GDDS）同特別數據發布標準（SDDS）。
執行董事會分別喺1996同1997年批咗SDDS同GDDS，之後嘅修訂喺更新版《一般數據發布系統指南》入面公布。呢個系統主要畀統計學家用，想改善國家統計系統嘅多方面。佢仲係世界銀行千禧年發展目標（MDG）同減貧策略文件（PRSPs）嘅一部分。
GDDS嘅主要目標係鼓勵成員國建立框架，提升數據質素同統計能力建設，去評估統計需要，定出改善數據及時性、透明度、可靠性同可得性嘅優先次序。有啲國家一開始用GDDS，後來升級到SDDS。
一啲唔係IMF成員嘅實體都有份貢獻統計數據畀呢啲系統：
巴勒斯坦權力機構 – GDDS
香港 – SDDS
澳門 – GDDS
歐盟機構：

* + 歐洲中央銀行為歐元區 – SDDS
	+ 歐洲統計局為整個歐盟 – SDDS，所以有塞浦路斯（自己唔用任何DDS系統）同馬耳他（自己淨用GDDS）嘅數據

2021年嘅研究發現，IMF嘅監察活動「對主權債務有重大影響，新興經濟體嘅影響遠大於高收入經濟體」。

## 貸款條件

IMF嘅貸款條件係一堆政策或者條件，IMF要求呢啲作為換取資金嘅回報。 IMF要國家畀擔保品，但仲要求求助嘅政府要通過政策改革，修正宏觀經濟失衡。 如果唔達標，資金就會被扣起。 條件性嘅概念喺1952年執行董事會決定引入，後來寫入協議條款。
條件性同經濟理論有關，仲係還款嘅執法機制。主要來自雅克·波拉克嘅研究，條件性嘅理論基礎係「貨幣對國際收支嘅方法」。

### 結構調整

結構調整嘅一啲條件可以包括：
削減開支或者增加收入，又叫緊縮政策。
將經濟產出集中喺直接出口同資源提取，
貨幣貶值，
貿易自由化，即取消進出口限制，
提升投資穩定性（通過補充外國直接投資，開設國內市場設施），
平衡預算，唔超支，
取消價格管制同國家補貼，
私有化，或者出售全部或部分國有企業，
加強外國投資者相對於國家法律嘅權利，
改善管治同打擊貪污，
呢啲條件被稱為華盛頓共識。

### 好處

呢啲貸款條件確保借錢嘅國家可以還款畀IMF，仲保証國家唔會用一啲對國際經濟有負面影響嘅方法解決國際收支問題。 道德風險嘅誘因問題——當經濟主體為咗自己嘅效用最大化，唔理後果損害他人——通過條件而唔係擔保品減輕；需要IMF貸款嘅國家通常無國際上有價值嘅擔保品。
條件性仲保証IMF，借出嘅資金會用喺協議條款定義嘅用途，提供保障畀國家可以修正宏觀經濟同結構失衡。 喺IMF嘅判斷，成員採用一啲修正措施或者政策，就可以還款畀IMF，確保資源可以用來支持其他成員。
截至2004年 (2004-唔見咗必要嘅參數 1=*月份*！)，借錢嘅國家喺IMF常規貸款設施下還款記錄好好，全額連利息還清，顯示IMF貸款唔會畀債權國帶來負擔，因為貸款國喺佢哋嘅配額訂閱多數有市場利率，加上佢哋借出嘅本國貨幣訂閱，連同提供畀IMF嘅所有儲備資產都有回報。

## 睇埋

* 國際結算銀行
* 世界銀行
# 北京西站

|  |
| --- |
|  **北京西站** |
|  |
| **車站代碼** | 21152 |
| - 電報碼 | BXP |
| - 拼音碼 | BJX |
| **位置** |  中國北京市豐臺區 蓮花池東路118號 |
| **管轄權歸屬** | 中國鐵路北京局集團 |
| **途經線路** | 京廣鐵路 京廣高速鐵路 京九鐵路 北京地下直徑綫 |
| **車站等級** | 特等站 |

**北京西站**（粵拼：bak1 ging1 sai1 zaam6；簡化字：**北京西站**）係中國北京嘅火車站，亦係亞洲一規模好大嘅現代化鐵路客運站。1996年初起好，喺蓮花池東路118號。

## 轉車鐵路線路

|  |  |  |
| --- | --- | --- |
| 上一站 | 中國鐵道 | 下一站 |
| *終點* | **北京西站** 京廣鐵路 | 后呂村站 →廣州站 |
| *終點* | **北京西站** 京九鐵路 | 廣安門站 →紅磡站 |
| *終點* | **北京西站** 京廣高速鐵路 | 涿州東站 →廣州南站 |
| *終點* | **北京西站** 北京地下直徑綫 | 北京站 →總站 |
# 火車站

一架倫敦地下鐵到咗伯爵宮站
火車站
德國法蘭克福車站俯瞰景。
荷蘭嘅火車站
**火車站**（英文：**Train station**或者**Railway station**），舊稱**火車頭**，係一啲畀火車上落客貨嘅地方。因為火車響鐵路上面行，所以會最少起到畀上落客貨同鐵路有關嘅設施。如果夾埋名來用，就叫**車站**或者**站**。

每個站理論上都應該可以上落到人同貨，不過家下就少好多呢啲站，通常貨都係留響大站度上落。火車站會起響鐵路側邊，又或者鐵路頭尾，即係火車總站。如果有客上落，通常唔少得有月臺，個臺起得高到等客行得方便啲、安全啲。月臺可能會搭埋好多嘢，好似有行人天橋、行人隧道、路口畀人過路。上面會搭埋個蓋、售票處、長凳。響大站甚至有好多公用嘅建築物同樓。

火車站好多都會報埋班次。等客知到下個站之間有乜變動。

某啲站會夾埋車廠，可以用收起火車，亦都可以幫火車加補充一下，同埋簡單咁整下火車。有時重會有幾條唔同鐵路夾埋一個站，等客可以轉火車去第二度。有時唔單火車，重會同電車、巴士、輕軌鐵路、渡輪、飛機等等夾埋。

## 設施

* 售票處：賣飛嘅地方
* 月臺

## 配套設施

* 鋪頭
* 餐廳
* 廁所
* 交通轉運點： 的士站、巴士總站、輪渡碼頭
* 有啲火車站會有購物中心喺附近

## 睇埋

* 站

## 參考
# 表演

芭蕾
廣東大戲
雜技
演奏

**表演**（英文：**Performance**）係上演或者係呈現戲劇、音樂會同埋其他娛樂形式嘅行為。響表演藝術入面，表演通常包括一個表演者或者一組表演者同觀眾展示一個或多個藝術品。因此佢哋上台演出之前，需要經過多次綵排熟悉節目內容。

## 睇埋

* 表演藝術
* 戲劇
* 歌唱
* 舞蹈

## 延伸閱讀

* Bell, B.S., & Kozlowski, S.W.J. (2008). Active learning: Effects of core training design elements on self regulatory processes, learning, and adaptability. Journal of Applied Psychology, 93, 296–316.
* Fadde, P.J., & Klein, G.A. (2010). Deliberate performance: Accelerating expertise in natural settings. Performance Improvement, 49, 5-15.
* Freeman, S., Eddy, S., McDounough, M. et al. (2014). Active learning increases student performance in science, engineering, and mathematics. PNAS, 111, 8410–8414.
* Gagne, R.M. (1962). Military training and principles of learning. American psychologist, 17, 83–91.
* Lohman, M. (2002). Cultivating problem solving skills through problem based approaches to professional development. Human Resource Development Quarterly, 13, 243–256.
* Meyer, R. (2002). Problem solving skills through problem based approaches to professional development. Human Resource Development Quarterly, 13, 263–270.
* Noordzu, G., Hooft, E., Mierlo, H. et al. (2013). The effects of a learning-goal orientation training on self-regulation: A field experiment among unemployed job seekers. Personnel Psychology, 66, 723–755.
# 風水

**風水**，就係同個地方睇相，現場考察地理風水，叫地相、古代叫堪輿，用來選擇宮殿、村落選址、墓地建設咁。原意係選擇合適地方。

風水嚮華人社會好流行，亦有啲唔係唐人信，因爲風水深藏唐人嘅人文社會。由於風水唔可以用科學理解，有啲人會認爲佢係迷信。

## 有乜用

除咗風水師，炒樓、中國通、考古學家、建築師同地產經紀都要識啲風水，為咗搵食。

## 相關

* 風水 (小說)，衛斯理小說
* 風水林
* 可否證
# 2000年代

|  |  |
| --- | --- |
| **千年:** | 第3千年 |
| **世紀:** | 20世紀 – **21世紀** – 22世紀 |
| **年代:** | 1980年代 - 1990年代 – **2000年代** – 2010年代 - 2020年代 |
| **年:** | 2000年 2001年 2002年 2003年 2004年 2005年 2006年 2007年 2008年 2009年 |

**2000年代**係指2000年去到2009年之間嗰十年。

## 大件事

智能手機興起
美國發動伊拉克同阿富汗兩場戰爭
南亞海嘯
北韓2006年核試成功
奧巴馬成為史上頭一位非裔美國人美國總統
### 科學同技術

* 電腦軟件出現多番革新，社群網站同分享網站興起。
* 觸控手機開始普及。

### 戰爭同政治

* 2000年：第十屆中華民國總統大選，出現首次政黨輪替。
* 2000年：香港立法會選舉。
* 2000年：美國總統選舉，因佛羅里達州嘅計票爭議導致選舉結果延緩卅五日後由美國最高法院作出裁決。
* 2001年：反恐戰爭。
* 2001年：菲律賓第二次人民力量革命。
* 2001年：阿富汗戰爭。
* 2002年：法國總統選舉，極右派民族陣線首次進入第二輪投票。
* 2002年：東帝汶正式獨立。
* 2002年：中國共產黨第十六次全國代表大會。
* 2003年：執政22年嘅馬來西亞首相馬哈迪退休。
* 2003年：伊拉克戰爭。
* 2003年：格魯吉亞鬱金香革命。
* 2004年：香港立法會選舉。
* 2004年：歐洲聯盟會員國由15國增加為25國。
* 2004年：烏克蘭橙色革命。
* 2004年：第十一屆中華民國總統大選。
* 2004年：美國總統選舉。
* 2004年：中華民國立法委員選舉。
* 2005年：中華人民共和國頒佈《反分裂國家法》。
* 2005年：吉爾吉斯檸檬革命。
* 2006年：黑山正式獨立。
* 2006年：夏雨行動、以黎衝突。
* 2006年：泰國軍事政變。
* 2006年：北韓核試、六方會談。
* 2007年：法國總統選舉。
* 2007年：中國共產黨第十七次全國代表大會。
* 2007年：香港行政長官選舉。
* 2008年：中華民國立法委員選舉
* 2008年：科索沃獨立，並未獲國際普遍承認。
* 2008年：第十二屆中華民國總統大選。
* 2008年：香港立法會選舉。
* 2008年：美國總統選舉，奧巴馬成為歷史上第一位非裔美國人總統。
* 2009年：伊朗綠色革命。

### 經濟

* 2002年：歐洲聯盟12個會員國正式採用歐元為流通貨幣。
* 2005年：中國解除人民幣同美金嘅聯繫匯率，人民幣升值進程開始。
* 2007年：美國爆發次級房貸風暴。
* 2007年－2009年：全球金融海嘯。

### 文化及娛樂

* 2000年：澳洲雪梨奧運。
* 2002年：韓日FIFA世界盃。
* 2004年：希臘雅典奧運。
* 2006年：世界棒球經典賽。
* 2006年：德國FIFA世界盃。
* 2008年：中國北京奧運。

### 災難

* 2000年：俄羅斯庫爾斯克號爆炸事件。
* 2001年：美國九一一事件。
* 2002年：中華航空611號班機空難。
* 2002年：印尼峇里島爆炸案。
* 2003年：美國哥倫比亞號穿梭機爆炸。
* 2003年：南韓大邱地鐵縱火案。
* 2003年：SARS全球大流行。
* 2003年：伊朗巴姆古城大地震。
* 2003年至今：達爾富爾衝突。
* 2004年：香港地鐵金鐘站縱火案。
* 2004年：西班牙馬德里三一一爆炸案。
* 2004年：印度洋大地震引發南亞海嘯。
* 2005年：日本JR福知山綫出軌事故。
* 2005年：英國倫敦連還爆炸案。
* 2005年：颶風卡特里娜吹襲美國南部，重創大城新奥爾良。
* 2005年：克什米爾大地震。
* 2005年：H5N1禽流感。
* 2006年：孟買火車連環爆炸案。
* 2007年：巴西天馬航空3054號班機空難。
* 2008年：緬甸風災。
* 2008年：中國四川汶川大地震。
* 2008年：2008年孟買連環襲擊案。
* 2009年：H1N1流感大流行。
* 2009年：法國航空447號班機空難。
* 2009年：台灣八八水災。

## 世界領導者

### 亞洲、大洋洲

#### 中華人民共和國

* 江澤民
* 李鵬
* 朱鎔基
* 胡錦濤
* 吳邦國
* 溫家寶

#### 中華民國

* 李登輝
* 蕭萬長
* 陳水扁
* 唐飛
* 張俊雄
* 游錫堃
* 謝長廷
* 蘇貞昌
* 馬英九
* 劉兆玄
* 吳敦義
* 王金平

#### 日韓

* 明仁天皇，日本
* 森喜朗，日本
* 小泉純一郎，日本
* 安倍晉三，日本
* 福田康夫，日本
* 麻生太郎，日本
* 鳩山由紀夫，日本
* 盧武鉉，南韓
* 李明博，南韓
* 金正日，北韓

#### 東南亞

* 馬哈迪，馬來西亞
* 阿布都拉·巴達威，馬來西亞
* 納吉阿都拉薩，馬來西亞
* 阿羅約夫人，菲律賓
* 李顯龍，星加坡
* 梅加瓦蒂，印尼
* 蘇西洛·班邦·尤多約諾，印尼
* 塔信·欽那瓦，泰國
* 沙納納·古斯芒，東帝汶

#### 其他亞太地區

* 曼莫漢·辛格，印度
* 佩爾韋茲·穆沙拉夫，巴基斯坦
* 約翰·霍華德，澳洲
* 陸克文，澳洲
* 海倫·克拉克，紐西蘭
* 約翰·凱伊，紐西蘭

#### 西亞

* 卡爾札伊，阿富汗
* 阿里爾沙龍，以色列
* 艾胡德·奧爾默特，以色列
* 阿拉法特，巴勒斯坦
* 阿巴斯，巴勒斯坦
* 侯賽因，伊拉克
* 艾哈邁迪內賈德，伊朗

### 美洲

* 喬治·W·布殊，美國
* 巴拉克·奧巴馬，美國
* 保羅·馬丁，加拿大
* 史蒂芬·哈珀，加拿大
* 比森特·福克斯，墨西哥
* 費利佩·卡爾德龍，墨西哥
* 馬丁·托里霍斯，巴拿馬
* 菲德爾·卡斯特羅，古巴
* 勞爾·卡斯特羅，古巴
* 盧拉·達·施華，巴西
* 內斯托爾·基什內爾，阿根廷
* 克里斯蒂娜·費爾南德斯，阿根廷
* 烏戈·查韋斯，委內瑞拉

### 歐洲

* 伊利沙伯二世，英國
* 貝理雅，英國
* 白高敦，英國
* 雅克·希拉克，法國
* 尼古拉·薩爾科齊，法國
* 格哈特·施羅德，德國
* 安格拉·默克爾，德國
* 若望保祿二世，梵蒂岡
* 本篤十六世，梵蒂岡
* 何塞·瑪麗亞·阿斯納爾，西班牙
* 薩帕特羅，西班牙
* 西爾維奧·貝盧斯科尼，意大利
* 羅馬諾·普羅迪，意大利
* 若澤·曼努埃爾·巴羅佐，葡萄牙
* 列昂尼德·庫奇馬，烏克蘭
* 維克托·尤先科，烏克蘭
* 普京，俄羅斯
* 德米特里·阿纳托利耶維奇·梅德韋傑夫，俄羅斯

### 非洲

* 穆巴拉克，埃及
* 穆阿邁爾·卡達菲，利比亞
# 湯瑪斯·潘恩

| 湯瑪斯·潘恩 |
| --- |
|  |
| 出生日 | 1737年1月29號 (in Julian calendar)  |
| 出生地 | Thetford  |
| 本名 | Thomas Paine |
| 死亡日 | 1809年6月8號  （72歲） |
| 死亡地 | Greenwich Village  |
| 國籍 | 大不列顛王國、美國、大不列顛王國、法國、美國  |
| 識嘅語言 | 法文、英文  |
| 信奉 | 理神論  |
| 母校 | Thetford Grammar School  |
| 職業 | 哲學家、政治人、作家、企業家、新聞從業員、prose writer、opinion journalist  |
| 名作 | Common Sense、理性時代、Rights of Man  |
| 配偶 | Mary Lambert、Elizabeth Ollive  |
| [改維基數據] |
| * 睇
* 傾
* 改
 |

**湯瑪斯·潘恩**（**Thomas Paine**，1737年2月9號—1809年6月8號）係18世紀英格蘭一個哲學家，出名在寫咗《理性時代》（The Age of Reason）呢本書，為理神論定立咗根基。

## 註

## 出面網頁

* 湯瑪斯·潘恩喺互聯網電影資料庫嘅資料
* 湯瑪斯·潘恩喺魁北克國家圖書檔案館嘅資料
* 湯瑪斯·潘恩喺BIBSYS嘅資料
* P1273 屬性顯示失敗: 搵唔到 P1273 屬性。

/ 湯瑪斯·潘恩喺加泰圖書館嘅資料
* 湯瑪斯·潘恩喺西班牙國家圖書館嘅資料
* 湯瑪斯·潘恩喺分面應用主題詞表識別碼嘅資料
* 湯瑪斯·潘恩喺虛擬國際權威檔案識別碼嘅資料
* 湯瑪斯·潘恩喺Quora嘅資料
* 湯瑪斯·潘恩喺Freebase嘅資料
# 美國選舉人團

**美國選舉人團**（英文：Electoral College），又叫做**美國選舉人**、**美國選舉團**、**選舉人制度**或者**選舉人票**，係美國總統選舉嘅方式，係一種間接選舉。呢個制度主要係用嚟選出美國總統同副總統嘅。根據《美國憲法》同《美國憲法修正案》，美國每個州嘅公民會先揀出嗰個州嘅選舉人，之後選舉人就會代表嗰個州投票，所以美國總統並唔係市民直接選出嚟嘅。唔用直接選舉嘅原因係因為美國係聯邦制國家，制憲會議嘅元老考慮到各州有自治性，所以用選舉人團嚟保障各州嘅權益。

而家美國總共有538個選舉人團席位，即係美國國會議員嘅數目加埋華盛頓特區嘅三個席位。

美國有時會出現一啲贏選舉人票輸普選票嘅美國總統 ，最近一位就係2016年當選，共和黨嘅當奴侵。

## 廢除計劃

### 全國普選票州際協定
# 中華台北

**中華台北**（粵拼：zung1 waa4 toi4 bak1；英文：**Chinese Taipei**，代碼TPE），係中華奧委會參加國際體育比賽代表團嘅稱號，亦係而家中華民國（台澎金馬）參加國際運動比賽同國際組織所用嘅稱呼之一。

由於中華人民共和國中央人民政府主張「一個中國」嘅政策，反對有人喺國際上用「中華民國」呢個名。而且中華民國嘅聯合國地位喺1971年俾中華人民共和國取代咗，令到中華民國喺一定情況下要用其他嘅名義參與國際社會。

1979年國際奧委會喺日本名古屋開會決定，中華民國以中華台北嘅名義參加奧運會、亞運會等國際運動賽事，呢個決定稱為名古屋協定，但係違反咗當時嘅國際奧委會憲章，喺國際奧委會委員徐亨控告勝訴之後先修改憲章。1970年代後，中華民國亦都經常以「中華台北」嘅名義參加APEC、OECD等國際組織。

## 相關嘅代表旗

* 中華奧運委員會會旗（中華奧林匹克委員會）
* 中華台北傷殘人士奧運會會旗（中華民國殘障體育運動總會）
* 中華台北世界大學生運動會會旗
* 中華民國聽障者體育運動協會會旗

## 出面網頁

* 中華奧林匹克委員會
* 「中華台北」會籍名稱使用事略